|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ. 820 Αθήνα, 27/05/2020

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την αμέριστη συμπαράστασή του στον δίκαιο αγώνα του Σωματείου Εργαζομένων στην εταιρεία Public για την υπογραφή Επιχειρησιακής Συλλογικής Σύμβασης.

Κατά τη διάρκεια της δίμηνης καραντίνας η κυβέρνηση έδωσε τη δυνατότητα στην εταιρεία να λειτουργήσει με εκατοντάδες εργαζόμενους ως προσωπικό ασφαλείας, θέτοντας τους υπόλοιπους, την πλειοψηφία, σε καθεστώς αναστολής σύμβασης χωρίς να τους πληρώνει, ενώ οι εργαζόμενοι δουλεύουν από το χειμώνα χωρίς άδεια. Έτσι, η πανδημία αποτέλεσε για την εταιρεία μια ευκαιρία να αναδειχτεί σε «e-shop» και να μονοπωλήσει την αγορά απέναντι στους μικρομεσαίους ανταγωνιστές της.

Όμως η εταιρεία Public-Media Markt επιμένει να διατηρεί την ίδια αδιάλλακτη θέση που κρατάει εδώ και χρόνια απέναντι στους/τις εργαζόμενους/ες. Επιμένει να αρνείται την χορήγηση οποιασδήποτε μισθολογικής αύξησης και οποιουδήποτε επιδόματος (παιδιών/γάμου/ταμείου). Και όλα αυτά παρά το γεγονός ότι δημοσίως ίδια ανακοινώνει σημαντική κερδοφορία.

Το Εργατικό Κέντρο Αθήνας εκφράζει την θερμή στήριξη του στις πρωτοβουλίες και στη δράση του σωματείου Εργαζομένων στα Public. Να υπογραφεί τώρα Συλλογική Σύμβαση Εργασίας στην Εταιρία Public - Media Markt.

**Το Δ.Σ.**